దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కామన్వెల్త్ వెయిట్‌లిఫ్టింగ్‌: తెలుగు సోదరుల పసిడి పంట
కామన్వెల్త్ వెయిట్ లిఫ్టింగ్ చాంపియన్‌షిప్స్‌లో తెలుగు కుర్రాళ్లు పసిడి పంట పండించారు.
TNN | Updated:
Sep 8, 2017, 11:29AM IST
కామన్వెల్త్ వెయిట్ లిఫ్టింగ్ చాంపియన్&zwnj;షిప్స్&zwnj;లో తెలుగు కుర్రాళ్లు పసిడి పంట పండించారు. సోదరులైన రాగాల వెంకట రాహుల్, రాగాల వరుణ్ స్వర్ణ పతకాలతో మెరిశారు. ఆస్ట్రేలియాలోని గోల్డ్&zwnj;కోస్ట్ వేదికగా జరుగుతున్న కామన్వెల్త్ వెయిట్&zwnj;లిఫ్టింగ్ చాంపియన్&zwnj;షిప్స్ టోర్నీలో ఈ ఇద్దరూ అసమాన ప్రతిభ కనబరిచారు. తెలంగాణ క్రీడా పాఠశాల విద్యార్థులైన ఈ సోదరులు నిరుపేదలు కావడం గమనార్హం. అన్న రాహుల్&zwnj; 85 కిలోల కేటగిరీలో సీనియర్&zwnj;, జూనియర్&zwnj; విభాగాల్లో స్వర్ణాలు సాధిస్తే.. తమ్ముడు వరుణ్&zwnj; యూత్&zwnj; విభాగంలో పసిడి పతకం చేజిక్కించుకున్నాడు. అంతేకాకుండా పలు రికార్డులు నెలకొల్పాడు. దీంతో కామన్వెల్త్ గేమ్స్&zwnj;కు రాహుల్ అర్హత సాధించాడు.
మొత్తం 351 కిలోల బరువులెత్తిన రాహుల్&zwnj; సీనియర్&zwnj;, జూనియర్&zwnj; విభాగాల్లో అగ్రస్థానంలో నిలిచాడు. అతడు స్నాచ్&zwnj;లో 156 కిలోలు, క్లీన్&zwnj; అండ్&zwnj; జెర్క్&zwnj;లో 195 కిలోలు ఎత్తాడు. ఈ క్రమంలో ఐదు జాతీయ రికార్డులు బద్దలు కొట్టిన రాహుల్&zwnj;.. 2018లో ఇదే వేదికపై జరిగే కామన్వెల్త్&zwnj; క్రీడలకు అర్హత సాధించాడు. యూత్&zwnj; బాలుర 77 కిలోల విభాగంలో రాగాల వరుణ్&zwnj; 269 కేజీ (స్నాచ్&zwnj; 124, క్లీన్&zwnj; అండ్&zwnj; జెర్క్&zwnj; 145) ఎత్తి బంగారు పతకం నెగ్గాడు. కాగా, ఇతర విభాగాల్లోనూ భారత లిఫ్టర్లు పతకాల పంట పండించారు.
2014 కామన్వెల్త్&zwnj; స్వర్ణ విజేత శివలింగం సతీష్&zwnj; కుమార్&zwnj; 77 కిలోల కేటగిరీలో 320 కిలోల బరువులెత్తి స్వర్ణం సొంతం చేసుకున్నాడు. దీంతో ఇతను కూడా వచ్చే ఏడాది కామన్వెల్త్&zwnj; క్రీడలకు అర్హత సాధించాడు. అదే విధంగా ఇద్దరు జూనియర్&zwnj; మహిళా వెయిట్&zwnj;లిఫ్టర్లు కూడా భారత్&zwnj;కు స్వర్ణాలు అందించారు. నికిత కాలె (యూత్ బాలికల విభాగం-69కేజీ), నిరుపమాదేవి (జూనియర్ మహిళలు-69కేజీ) బంగారు పతకాలు సాధించారు. మరో కుర్రాడు అజయ్ సింగ్ జూనియర్&zwnj; పురుషులు 69కేజీ విభాగంలో స్వర్ణం గెలిచాడు. యూత్ బాయ్స్&zwnj;లో అభిషేక్ పూనియా కాంస్యం నెగ్గాడు.